Oscar Piastri

Oscar Jack Piastri ( nado o 6 de abril de 2001) é un piloto de carreiras australiano, que compite na Fórmula Un para McLaren. Piastri gañou 9  Grandes Premios de Fórmula 1 en tres tempadas.

Nado e criado en Melbourne, Piastri comezou a súa carreira nas carreiras de coche con radiocontrol antes de pasarse ao karting aos nove anos. Empezou nas Fórmula junior en 2016, Piastri gañou o seu primeiro campionato na Fórmula Renault Eurocup 2019 con R-ace GP. Despois gañou o Campionato de Formula 3 de 2020 e o Campionato de Fórmula 2 de 2021 consecutivamente con Prema, converténdose o sexto piloto da historia en gañar o título de GP2/Fórmula 2 na súa tempada de novato. Piastri é o único piloto da historia que gañou campionatos de Fórmula Renault, Fórmula 3 e Fórmula 2 ou equivalentes en tempadas sucesivas.

Membro da Academia Alpine de 2020 a 2021, Piastri asinou con McLaren en  como compañeiro de Lando Norris, tras unha disputa contractual con Alpine. Debutou na Fórmula Un no Gran Premio de Bahrain de 2023, logrando o seu primeiro podio da súa carreira na súa tempada de novato no Gran Premio do Xapón de 2023. Conservando o seu asento para , Piastri logrou a súa primeira vitoria en Hungría, converténdose no quinto piloto australiano en gañar un Gran Premio de Fórmula Un. En , conseguiu sete vitorias máis, así como a súa primeira pole position no Gran Premio da China de 2025, e terminou terceiro no campionato en loita polo título con Norris e Max Verstappen.

Ata o Gran Premio de Abu Zabi de 2025, Piastri conseguiu 9 vitorias, 6 poles, 9 voltas rápidas e 26 podios na Fórmula Un. Piastri ten un contrato para permanecer en McLaren polo menos ata o final da tempada de .

 Vida persoal 
Oscar Piastri é fillo de Chris e Nicole (de solteira MacFadyen) Piastri en Melbourne, Australia. Asistiu ao Haileybury College Melbourne e ao Haileybury College do Reino Unido como alumno de internado cunha bolsa deportiva.  Chris Piastri serviu como mecánico do seu fillo durante os primeiros anos de Oscar nas carreiras en Australia e agora é o fundador e propietario de HP Tuners, unha empresa de software de diagnóstico de vehículos para automóbiles. Oscar ten tres irmás.  Ten devanceiros italianos, iugoslavos e chineses.

 Inicios nas carreiras 
 Karting 
Piastri comezou a correr con coches teledirixidos a nivel nacional antes de comezar a súa carreira de karting en 2011. Despois de ser profesional e competir en varias carreiras e campionatos australianos en 2014, Piastri comezou a competir en Europa e outros campionatos de karting sancionados pola CIK-FIA con Ricky Flynn Motorsport ao ano seguinte. Trasladouse ao Reino Unido para avanzar na súa carreira como pilotor en 2016, rematando sexto no Campionato do Mundo de 2016 en Bahrain.

 Fórmula 4 
 2016 
A principios de 2016, Piastri conseguiu o seu primeiro patrocinio importante, HP Tuners (fundado e propiedade do seu pai), que axudou a financiar a súa andaina nas carreiras. Amosouno no seu traxe de carreiras e no seu coche durante as tempadas da serie GP3, F3 e F2. Máis tarde, en 2016, Piastri fixo o seu debut nun monopraza en roldas seleccionadas do Campionato de Fórmula 4 dos EAU con Dragon F4, logrando dous podios para ocupar o sexto lugar do campionato.

 2017 
En 2017 Piastri foi elixido como parte da formación do TRS Arden Junior Racing Team para o campionato británico Británico de F4. Alí logrou seis vitorias e seis pole positions para rematar como subcampión de Jamie Caroline.

 Serie GP3 
En decembro de 2018, Piastri participou na proba de postempada en Yas Marina con Trident.

 Fórmula Renault Eurocup 
 2018 
En 2018, Piastri fixo o seu debut no campionato, reencontrándose con Arden. Conseguindo tres podios, cunha segunda posición na segunda carreira en  Hockenheim, rematou a tempada noveno no campionato.

 2019 
En decembro de 2018, anunciouse que Piastri cambiaría aos vixentes campións por equipos R-ace GP para o campionato 2019. Obtivo a súa primeira vitoria na serie en Silverstone e repetiu cunha segunda vitoria no mesmo circuíto un día despois. Converteuse no primeiro piloto en gañar tres carreiras en 2019 tras conseguir a vitoria en Spa-Francorchamps en xullo, e converteuse no campión tras lograr unha vitoria e o cuarto posto na rolda final en Yas Marina.

 Campionato da FIA de Fórmula 3 

Competiu no Campionato da FIA Fórmula 3 de 2020 co equipo Prema Racing. Gañou a súa carreira de debut na categoría en Austria. Subiu ao podio tres veces seguidas nas roldas 3 e 4, e volveu gañar na 2ª carreira de Barcelona. Subiu ao podio por última vez na 1ª carreira de Monza. Na última rolda, Piastri terminou sétimo na 2ª carreira, o que lle permitiu coroarse campión por tres puntos, por diante de Théo Pourchaire e o seu compañeiro Logan Sargeant.

 Fórmula 2 

miniatura|Piastri pilotando para PREMA Racing na Fórmula 2 2021.

En 2021 continuou en Prema para competir no Campionato da FIA de Fórmula 2. A súa primeira vitoria na categoría foi na 2ª carreira da primeira rolda. Grazas aos bos resultados que inclúen dous podios en Mónaco, un en Bakú e outro en Silverstone, Piastri tomou o liderado do campionato despois da cuarta rolda, superando a Guanyu Zhou, o seu compañeiro de equipo na Academia Alpine. Nas últimas catro xornadas logrou catro pole positions e cinco vitorias que lle permitiron facerse co título na última xornada do ano.

 Fórmula Un 
Piastri uniuse á Renault Sport Academy en xaneiro de 2020. Despois de gañar o Campionato da FIA de Fórmula 3 no 2020, participou na súa primeira proba de Fórmula 1 en outubro co Renault F1 Team, conducindo o Renault R.S.18 no Circuíto Internacional de Bahrain xunto aos pilotos compañeiros na académia Christian Lundgaard e Zhou Guanyu. Seguiu sendo parte da agora rebautizada Academia Alpine en 2021 e pilotou o Alpine A521 na proba de novos pilotos de postemporada no Circuíto de Yas Marina en decembro.

Despois da súa vitoria na Fórmula 2, Piastri foi nomeado piloto de reserva do Alpine F1 Team para a tempada . Tamén estivo dispoñible como piloto reserva para McLaren tras un acordo entre os dous equipos. Participou en máis sesións de probas no Alpine A521 durante toda a tempada, incluíndo o Circuíto das Américas, Circuíto Internacional de Losail e Circuíto de Silverstone.

Alpine e Piastri chegaron a un acordo para finalizar o contrato de Piastri con Alpine o 12 de novembro de 2022, o que lle permitiu pilotar para McLaren na sesión de probas do Gran Premio de Abu Zabi. 

 McLaren (2023–) 
 Tempada 2023 
Piastri correu para McLaren no  xunto a Lando Norris. Alpine acordou rescindir o contrato de Piastri antes de tempo para permitir que Piastri se unira a McLaren na sesión de probas de postempada inmediatamente despois do Gran Premio de Abu Zabi de 2022. Na súa primeira carreira no Gran Premio de Bahrain, Piastri foi o primeiro retirarse da carreira na volta 14, onde o seu coche non se reiniciou tras un cambio de volante.

Chegou á terceira sesión de clasificación (Q3) no  e clasificouse oitavo, pero o contacto na primeira volta con Pierre Gasly fixo necesario o cambio da á dianteira e deixou a Piastri fóra do top 10. Os seus primeiros puntos chegaron na súa primeira carreira en casa, o Gran Premio de Australia de 2023, onde se clasificou 16º e terminou oitavo, axudado pola retirada de oito pilotos. Alcanzou de novo a Q3 no  pero terminou 11º, pouco máis de dous segundos por debaixo do décimo lugar. Un "gran fallo" no seu MCL60 deulle un 19º lugar no . A súa segunda clasificación nos puntos chegou no  cun décimo posto, pero Piastri non anotou ningún punto nas seguintes tres carreiras, a pesar de alcanzar a Q3 no Gran Premio de España e Gran Premio de Austria.

As melloras introducidas no MCL60 produciron unha mellor presentación no Gran Premio do Reino Unido onde Piastri clasificouse no terceiro posto por detrás de Norris. Piastri perdeu o seu primeiro podio tras ser rebasado durante aa paradas en boxes por Lewis Hamilton, pero logrou o seu mellor resultado da súa carreira ata 0 momento ao quedar no cuarto lugar. Clasificouse cuarto no  e correu no segundo lugar nas primeiras voltas, pero caeu ao quinto posto cando chegou a bandeira a cadros. Clasificouse segundo no sprint do, 0,011 segundos detrás do pole-sitter Max Verstappen. Gañou o liderado de Verstappen nos boxes pero despois foi superado tras un coche de seguridade, quedando segundo. O día da carreira, con todo, Piastri retirouse na primeira curva tras chocar con Carlos Sainz de Ferrari Clasificouse sétimo para o  pero un contacto con Lewis Hamilton obrigoulle a cambiar a á dianteira e deixou a Piastri fóra dos puntos. Unha bandeira vermella na cualificación resultou nunha saída no 17º lugar en , pero Piastri recuperouse para anotar puntos na sétima posición.

O 20 de setembro, Piastri asinou unha extensión de contrato para permanecer con McLaren ata finais de 2026. Días máis tarde, clasificouse segundo para o Gran Premio do Xapón, a súa primeira vez no Circuíto de Suzuka, detrás de Max Verstappen e por diante do seu compañeiro Norris. Rematou a carreira en terceiro lugar detrás de Norris para conseguir o seu primeiro podio na Fórmula Un, converténdose no primeiro novato en facelo desde Lance Stroll en . Este tamén foi o primeiro dobre podio de McLaren desde o Gran Premio de Italia de 2021. Logo clasificouse primeiro para o sprint do  e aguantou a Verstappen para conseguir a vitoria.. Comezou sexto para a carreira principal e mellorou ata o segundo posto na meta por diante de Norris, logrando o seu segundo podio nun Gran Premio. Os danos dunha colisión con Esteban Ocon obrigaron a súa retirada no Gran Premio dos Estados Unidos de 2023 despois de comezar o 10º. Comezou de novo décimo no Gran Premio do Brasil de 2023, pero os danos por contacto cos restos fixeron que rematase dúas voltas menos no 14º posto. Rematou a tempada clasificándose 19º no , pero recuperándose ata o 10º e marcando a volta rápida da carreira, despois clasificándose terceiro e terminando sexto en .

2024: Primeiras vitorias

Piastri comezou o tempada 2024 clasificándose e rematando oitavo no , seguido de cuartos postos en Arabia Saudita e Australia e máis puntos no Xapón e da China. No , terminou sexto no sprint pero 13º na carreira principal, gañado polo seu compañeiro de equipo Norris, tras unha colisión con Carlos Sainz. nunha batalla polo segundo lugar. Piastri clasificouse segundo no Gran Premio da Emilia-Romaña de 2024, pero descendeu ao quinto posto por obstaculizar a Kevin Magnussen e finalizou cuarto. Despois clasificouse e terminou segundo no Gran Premio de Mónaco, conseguiu o seu primeiro podio da tempada e conseguiu máis puntos nos Grandes Premios do Canadá e España. No , Piastri superou a Norris para terminar segundo no sprint, despois beneficiouse dunha colisión tardía entre Norris e Verstappen para terminar segundo na carreira principal, a 1,9 segundos do gañador George Russell. Piastri alcanzou o segundo lugar no Gran Premio do Reino Unido de 2024 despois de clasificarse quinto, pero perdeu posicións cando McLaren cambioulle aos pneumáticos intermedios unha volta máis tarde que Norris e rematou cuarto.

Despois de clasificarse segundo detrás de Norris no , Piastri superou ao seu compañeiro de equipo na primeira curva. Liderou a carreira ata que entrou en boxes despois de Norris, permitíndolle a Norris facer un undercut, coa condición de que Norris máis tarde renunciaría á posición. Norris fíxoo a falta de dúas voltas, permitindo a Piastri facerse coa súa primeira vitoria e converterse no quinto piloto australiano en gañar un Gran Premio de Fórmula 1. A estratexia de McLaren e as ordes posteriores do equipo causaron polémica xa que Norris construíra unha vantaxe de seis segundos a Piastri. Norris comentou que o resultado foi "xusto" e "honesto", admitindo que perdeu a carreira ante Piastri na saída. Piastri clasificouse sexto para o Gran Premio de Bélxica e cruzou a liña de meta terceiro a pesar dunha lenta parada en boxes. Despois ascendeu ao segundo lugar tras a descualificación de George Russell. O resultado permitiulle arrebatarlle o cuarto posto no Campionato de Pilotos a Carlos Sainz. Durante o descanso estival, Piastri revelou que se rompera unha costela durante a primeira metade da tempada, debido a un axuste inadecuado do asento. A lesión curara por completo antes do Gran Premio dos Países Baixos, onde clasificouse terceiro e terminou cuarto.

Piastri clasificouse segundo para o Gran Premio de Italia e obtivo o liderado tras superar a Norris. Mentres que McLaren escolleu unha estratexia de dúas paradas, Charles Leclerc de Ferrari executou a estratexia dunha parada para gañar a carreira, con Piastri incapaz de alcanzalo e terminando segundo. Piastri clasificouse segundo detrás de Leclerc en o Gran Premio de Azerbaidján, superou ao líder na volta 20 e logrou a súa segunda vitoria na Fórmula Un. Con Norris en cuarto lugar, isto foi suficiente para que McLaren obtivese o liderado do Campionato de Construtores por primeira vez desde . Piastri clasificouse quinto para o  e gañou dous postos para conseguir o seu noveno podio na súa carreira. Norris gañou a carreira, ampliando a vantaxe do equipo no campionato. Piastri sumou máis puntos no Estados Unidos, onde quedou quinto, e no Cidade de México, onde se recuperou do posto 17º da clasificación para rematar oitavo. Clasificouse na pole para o sprint en São Paulo, pero McLaren ordenoulle ceder o liderado a Norris nas últimas voltas. Rematou oitavo na carreira despois de ceder de novo a posición a Norris e recibir unha penalización por chocar con Liam Lawson. Co seu décimo posto no Gran Premio de Abu Zabi de 2024, Piastri converteuse no cuarto piloto da historia en completar todas as voltas dunha tempada de Fórmula Un.

 2025: Batalla polo título a tres bandas contra Norris e Verstappen 
McLaren entrou na  como favorito polo título, e esperábase que Piastri enfrentasese ao seu compañeiro de equipo Lando Norris polo Campionato Mundial de Pilotos. Tres días antes do comezo da súa campaña, McLaren anunciou unha extensión do contrato por varios anos con Piastri ata polo menos o final da tempada . Clasificouse na primeira fila para o , que foi a primeira carreira da tempada, por detrás do seu compañeiro de equipo Norris, desafiou a Norris polo liderado antes de trompear en condicións de mollado, terminando finalmente noveno. Despois de rematar segundo no sprint, conseguiu a súa primeira pole position no Gran Premio da China de 2025, dominando a carreira por diante de Norris para conseguir a súa primeira vitoria da tempada. Rematou terceiro no Xapón por detrás de Max Verstappen e Norris. Piastri conseguiu a pole no , cunha marxe de vitoria de 15 segundos e poñéndose a tres puntos de Norris. Logrou outra vitoria no Arabia Saudita para converterse no primeiro australiano en liderar o Campionato Mundial de Pilotos desde . Rematou segundo no sprint de  despois de que un coche de seguridade tardío o puxese por detrás de Norris, antes de gañar a carreira principal. Saíu na pole do Gran Premio da Emilia-Romaña de 2025, terminou terceiro tras un adiantamento na primeira curva por parte de Verstappen e un erro estratéxico. Gañou o  despois de comezar desde a pole, e terminou cuarto no Canadá, onde o seu rival polo campionato, Norris, intentou adiantalo e chocou contra o muro de boxes para ampliar a vantaxe de Piastri a 22 puntos.


Piastri terminou segundo en Austria despois dunha longa batalla con Norris, evitando por pouco outra colisión despois de que bloquease os seus freos en Rauch. Liderou a maior parte do Gran Premio do Reino Unido de 2025 en tempo mollado antes de recibir unha penalización por facer unha proba de freos accidentalmente a Verstappen nun reinicio, concedendo a vitoria a Norris. Terminou segundo por detrás de Verstappen desde a pole no sprint de Bélxica antes da súa vitoria no Gran Premio en seco e mollado, logo dun adiantamento temperán sobre Norris, que acadara a pole, á saída de Raidillon. Cualificouse segundo, por diante de Norris, en Hungría, onde Norris o venceu cunha estratexia dunha soa parada. Conseguiu a pole position no Gran Premio dos Países Baixos de 2025 e aguantou a Norris ata que o seu compañeiro de equipo falloulle o motor ao final, conseguindo o seu primeiro grand chelem e aumentando a súa vantaxe a 34 puntos. Verstappen, 104 puntos por detrás, volveu xurdir como unha ameaza distante polo título en Italia, onde Piastri mantívose terceiro ata que unha lenta parada en boxes de Norris o elevou ao segundo posto. Recibiu unha polémica orde de ceder a posición e conformouse co terceiro posto. Estrelouse na cualificación en Acerbaixán; Comezando noveno, saíu de golpe, calouse e estrelouse contra a Curva cinco na primeira volta, rexistrando o seu primeiro abandono en 45 Grandes Premios e concedendo seis puntos a Norris, así como 25 a Verstappen. Un contacto na primeira volta con Norris en Singapur deixou a Piastri por detrás del en cuarto lugar, mentres que McLaren se fixo co Campionato Mundial de Construtores a falta de seis Grandes Premios restantes.

Outra colisión na primeira curva con Norris no sprint dos Estados Unidos provocou a retirada de ambos despois de que Piastri fose golpeado por Nico Hülkenberg nun intento de regreso á pista sobre Norris para o segundo posto, que neutralizou as "repercusións" dentro do equipo ás que se enfrontaba Norris despois de Singapur, Piastri caeu ao quinto posto no Gran Premio, xa que Verstappen e Norris (primeiro e segundo, respectivamente) reduciron a súa vantaxe a 40 e 14 puntos. Comezando sétimo e soportando unha batalla a metade de carreira cos dous pilotos de Mercedes na Cidade de México, terminou quinto de novo e perdeu un punto detrás do vitorioso Norris. Mentres Norris dominaba en São Paulo, Piastri caeu da terceira posición no sprint en condicións de seco nas 'S' de Senna e foi penalizado por chocar con Andrea Kimi Antonelli—o que provocou a retirada de Charles Leclerc—no Gran Premio, caendo do segundo ao quinto posto. Inicialmente clasificouse cuarto en Las Vegas antes de que tanto el como Norris fosen descualificados por desgaste dos bloques de derrape, empatándoo co gañador da carreira, Verstappen. Piastri gañou a proba sprint de Qatar desde a pole position para gañar máis puntos sobre Norris e Verstappen, e terminou segundo na carreira principal despois de que un erro estratéxico de McLaren permitise a Verstappen gañar o Gran Premio por diante de Piastri en Lusail. Os resultados en Qatar significaron que Piastri, que liderara o Campionato de Pilotos durante gran parte da tempada, caera ao terceiro posto na clasificación, dous puntos por detrás de Verstappen. Na final da tempada en Abu Zabi, Piastri cualificouse terceiro e terminou segundo. Como Verstappen gañou o Gran Premio en Abu Zabi desde a pole, co seu compañeiro de equipo Norris en terceiro lugar, isto significou que Piastri terminou a tempada terceiro na clasificación, 13 puntos por detrás do eventual campión e compañeiro de equipo de McLaren, Norris. Piastri rematou a tempada con sete vitorias e 16 podios, ambos récords para un piloto australiano. Tamén superou a Daniel Ricciardo e igualou a Mark Webber en vitorias na súa carreira. A tempada de Piastri foi descrita por el mesmo como unha da que pode estar "orgulloso", e unha de "forte ascenso, pero caída incontrolable" polos medios.

 Rexistro de carreiras 
 Traxectoria profesional 

 Tempada Series Equipo Carreiras Vitorias Poles V/Rápidas Podios Puntos Posición 2016–17 Formula 4 UAE Championship Dragon F4 11 0 0 0 2 94 6º 2017 F4 British Championship TRS Arden Junior Team 30 6 6 5 13 376.5 2º Formula Renault NEC Arden Motorsport200002621º 2018 Formula Renault Eurocup Arden Motorsport 20 0 0 0 3 110 8º Formula Renault NEC 8 0 0 0 0 0 NC† 2019 Formula Renault Eurocup R-ace GP 19 7 5 6 11 320 1º 2020 FIA Formula 3 Championship Prema Racing 18 2 0 4 6 164 1º 2021 FIA Formula 2 Championship Prema Racing 23 6 5 6 11 252.5 1º   Fórmula 1 BWT Alpine Formula One TeamPiloto de reserva McLaren F1 Team Fórmula 1  McLaren F1 Team 22 0 0 2 2 99 9º* Fórmula 1  McLaren F1 Team 24 2 0 1 8 292 4º Fórmula 1  McLaren F1 Team 24 7 6 6 16 410 3º Fórmula 1  McLaren F1 Team 0 0 0 0 0 0 -º
† Como Piastri era un piloto invitado, non podía puntuar.

 Resultados completos do Campionato de Fórmula 3 da FIA 
(clave) (As carreiras en negra indican a pole position; as carreiras en cursiva indican puntos para a volta rápida dos dez primeiros clasificados)

 Ano Equipo 1 2 3 4 5 6 7 8 9 10 11 12 13 14 15 16 17 18 Pos. Puntos 2020 Prema Racing RBRFEA RBRSPR RBRFEA RBRSPR HUNFEA HUNSPR SILFEA SILSPR  SILFEA  SILSPR  CATFEA  CATSPR  SPAFEA SPASPR MNZFEA   MNZSPR   MUGFEA MUGSPR 1º 164
‡ > Outorgáronse a metade de puntos xa que se completou menos do 75 % da distancia da carreira.

 Resultados completos do Campionato de Fórmula 2 da FIA 
(key) (Carreiras en negra indican pole position) (Carreiras en itálica indican puntos pola volta rápida para os dez primeiros clasificados)
 Ano Equipo 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pos. Puntos 2021 Prema Racing BHRSP1 BHRSP2 BHRFEA MONSP1 MONSP2 MONFEA BAKSP1 BAKSP2 BAKFEA SILSP1 SILSP2 SILFEA MNZSP1 MNZSP2 MNZFEA SOCSP1 SOCSP2 SOCFEA JEDSP1 JEDSP2 JEDFEA YMCSP1 YMCSP2 YMCFEA 1º 252.5
† O piloto non rematou a carreira, pero clasificouse xa que completou máis do 90 % da distancia da carreira.‡ Outorgáronse a metade de puntos xa que se completou menos do 75 % da distancia da carreira.

Resultados completos na Fórmula 1
(Chave) (carreiras en letra grosa indican pole position; carreiras en itálica indican volta rápida)
 Ano Equipo Chasis Motor 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pos. Puntos McLaren F1 Team McLaren MCL40A Mercedes F1 M14 E Performance1.6 V6 t AUS CHN</small> XPN BHR SAU MIA CAN MON CAT AUT GBR BEL</small> HUN NED ITA ITA AZE SIN USA MXC SAP LVG QAT ABU -º 0 McLaren F1 TeamMcLaren MCL62Mercedes F1 M14 E Performance1.6 V6 t AUS9 CHN12      XPN3 BHR1 SAU1 MIA12 EMI3 MON3 ESP1 CAN4 AUT2 GBR2 BEL12 HUN2 NED1 ITA3 AZERet SIN4 USA5 MXC5 SAP5 LVGDSC QAT21 ABU2 3º 410 McLaren F1 TeamMcLaren MCL61Mercedes F1 M14 E Performance1.6 V6 t BHR8 SAU4 AUS4 XAP8 CHN87 MIA136 EMI4 MON2 CAN5 ESP7 AUT22 GBR4 HUN1 BEL2 NED4 ITA2 ACE 1   SGP3 USA5 MEX8 BRA82 LVG7 QAT3<sup>1/sup> ABU10 4º 292  McLaren F1 TeamMcLaren MCL60Mercedes F1 M14 E Performance1.6 V6 t BHRRet SAU15 AUS8 ACE11 MIA19 EMIC MON10 ESP13 CAN11 AUT16 GBR4 HUN5 BELRet2 NED9 ITA12 SGP7 XAP3 QAT21 USARet MEX8 BRA14 LVE10 ABU5 9º 99

 Notas

 Véxase tamén 

 Ligazóns externas 
Oscar Piastri páxina oficial

Categoría:Nados en 2001
Categoría:Pilotos de Fórmula 1 de Australia
Categoría:Pilotos de Fórmula 1 de McLaren
Categoría:Nados en Melbourne